### **APSTIPRINĀTS**

iepirkuma komisijas sēdē

2018.gada 13.augusta

protokols Nr.1

## **IEPIRKUMA**

**“Pārtikas produktu piegāde SIA „Veselības centrs Ilūkste” pansijas “Mūsmājas “Dižkoks”” vajadzībām”**

**Iepirkuma identifikācijas Nr. “SIA VCI2018/3”**

**Pasūtītājs: SIA „Veselības centrs Ilūkste”**

**Ilūkste**

2018

**1. VISPĀRĪGĀ INFORMĀCIJA**

* 1. **Pasūtītājs**

**SIA „Veselības centrs Ilūkste”**

**pansija “Mūsmājas “Dižkoks””**

Vienotais reģistrācijas Nr.41503014677

Juridiskā adrese: Raiņa iela 35, Ilūkste, LV- 5447

Līguma izpildes adrese: “Mūsmājas “Dižkoks””, Dviete, Dvietes pagasts, Ilūkstes novads, LV-5447

Līguma izpildes laiks - 12 mēneši

Tālruņa Nr.: 65462455

E-pasta adrese: veseliba@ilukste.lv

Bankas konta Nr. LV75 HABA 0551 0343 7663 1;

Iepirkumu veic saskaņā ar SIA „Veselības centrs Ilūkste” valdes locekles Zanes Bucenieces - Zībergas 2018.gada 13.augusta rīkojumu Nr. 132.1.p/01.-12 izveidota iepirkuma komisija (turpmāk – iepirkuma komisija).

* 1. **Iepirkuma identifikācijas numurs “SIA VCI 2018/3”**
  2. **Iepirkuma komisijas noteiktā kontaktpersona:**

Līga Fjodorova

tālrunis 26180870

E-pasts: veseliba@ilukste.lv

Telefons: 65462455

Adrese: Raiņa iela 35, Ilūkste, Ilūkstes novads, LV- 5447.

## **1.4. Iepirkuma procedūra**

1.4.1. Iepirkuma procedūra tiek veikta atbilstoši Publisko iepirkumu likumam. Iepirkumam piemērota pasūtījuma piešķiršanas metode atbilstoši Publisko iepirkumu likuma 19. panta trešās daļas nosacījumiem.

## **1.5. Informācijas apmaiņa un papildu informācijas sniegšana**

1.5.1. Informācijas apmaiņa starp Pasūtītāju un iepirkuma komisiju, no vienas puses, un ieinteresētajiem Piegādātājiem un Pretendentiem, no otras puses, notiek rakstveidā – pa faksu vai elektroniski. Pieprasījumi jāadresē iepirkuma **“Pārtikas produktu piegāde SIA “Veselības centrs “Ilūkste” pansijas “Mūsmājas “Dižkoks”” vajadzībām”,** identifikācijas Nr. **“SIA VCI2018/3”** komisijai.

1. 1.5.2. Ieinteresētajiem Piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu. Šie pieprasījumi iesniedzami Raiņa ielā 35, Ilūkstē, Ilūkstes novadā, LV – 5447.
2. 1.5.3. Tiek uzskatīts, ka Piegādātājs, kas pieprasījis papildu informāciju, to ir saņēmis, ja Pasūtītājs to ir izsūtījis uz Piegādātāja norādīto elektroniskā pasta adresi vai faksu un ievietojis mājas lapā internetā, kurā ir pieejami iepirkuma procedūras dokumenti.
3. 1.5.4.  Pasūtītājs ir tiesīgs iepirkuma procedūras nolikumā veikt grozījumus, papildinājumus un ievietot papildu informāciju.
4. 1.5.5. Tiek uzskatīts, ka Piegādātājs ir saņēmis papildu informāciju par Nolikumu, ja Pasūtītājs to ievietojis Ilūkstes novada pašvaldības mājas lapā [www.ilukste.lv](http://www.ilukste.lv/).

**1.6. Iespējas saņemt nolikumu un iepazīties ar to**

1.6.1. Ar nolikumu līdz 1.7.1. punktā minētā piedāvājuma iesniegšanas termiņa beigām var iepazīties Ilūkstes novada pašvaldības mājas lapā [www.ilukste.lv](http://www.ilukste.lv/)

1.6.2. Ar nolikumu līdz 1.7.1. punktā minētā piedāvājuma iesniegšanas termiņa beigām var iepazīties arī uz vietas, darba dienās no plkst. 08:30 līdz plkst.16:30, SIA “Veselības centrs Ilūkste”, Raiņa ielā 35, Ilūkstē, Ilūkstes novadā, LV – 5447, 202.kabinetā

1.6.3. Iepirkuma nolikumu (turpmāk – nolikums) drukātā veidā arī var saņemt bez maksas pēc pieprasījuma trīs darba dienu laikā, SIA “Veselības centrs Ilūkste”, Raiņa ielā 35, Ilūkstē, Ilūkstes novadā, LV – 5447, 202.kabinetā, no plkst. 08:30 līdz plkst.16:30

1.6.4. Ieinteresētajiem piegādātājiem ir pienākums sekot līdzi publicētajai un/vai aktualizētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**1.7. Piedāvājuma iesniegšanas vieta, datums, laiks un kārtība.**

1.7.1. Piedāvājums jāiesniedz Pasūtītājam darba dienās no plkst.08:30 līdz plkst.16:30, bet ne vēlāk kā līdz **04.09.2017**  plkst. 11:00 (202.kab.).

1.7.2. Pretendents atbilstoši 1.11. punktā noteiktajām prasībām noformētu piedāvājumu iesniedz personīgi vai nosūta pa pastu uz adresi SIA „Veselības centrs Ilūkste”, Raiņa iela 35, Ilūkste, Ilūkstes novads, LV-5447. Pasta sūtījumam jābūt nogādātam šajā nolikumā 1.7.1 punktā norādītajā adresē līdz minētajam termiņam.

1.7.3. Pasūtītāja pārstāvis piedāvājumu neatvērtu atdod vai nosūta tā iesniedzējam, ja piedāvājums tiek iesniegts pēc 1.7.1. punktā norādītā piedāvājuma iesniegšanas termiņa beigām.

1.7.4. Saņemot piedāvājumu, Pasūtītāja pārstāvis to reģistrē, norādot piedāvājuma reģistrācijas numuru, Pretendenta nosaukumu, saņemšanas datumu un laiku, ko Pretendenta pārstāvis apliecina ar savu parakstu. Piedāvājumi tiek glabāti neatvērti līdz piedāvājumu iesniegšanas termiņa beigām.

## **1.8. Piedāvājuma noformējuma prasības.**

1.8.1. Pārtikas produktu piegādes piedāvājumu jāievieto slēgtā, aizzīmogotā aploksnē vai cita veida necaurspīdīgā iepakojumā (kastē vai tml.) tā, lai tajā iekļautā informācija nebūtu redzama un pieejama līdz atvēršanas brīdim.

1.8.2. Uz aploksnes (iepakojuma) jānorāda:

1.8.2.1. pretendenta nosaukums un adrese;

1.8.2.2. pasūtītāja nosaukums un adrese;

1.8.2.3. norāde **“Pārtikas produktu piegāde SIA “Veselības centrs “Ilūkste” pansijas “Mūsmājas “Dižkoks”” vajadzībām”**, ident. Nr. „SIA VCI2018/3”;

1.8.2.4. norāde „neatvērt pirms pārtikas produktu piegādes piedāvājuma atvēršanas sanāksmes”.

1.8.3. Pretendenti sedz visas izmaksas, kas saistītas ar viņu pārtikas produktu piegādes piedāvājuma sagatavošanu un iesniegšanu Pasūtītājam.

1.8.4. Pārtikas produktu piegādes piedāvājuma jāsagatavo latviešu valodā. Ja kāds dokuments vai citi pārtikas produktu piegādes piedāvājumā iekļauti informācijas materiāli ir svešvalodā, tam jāpievieno pretendenta vadītāja vai pilnvarotās personas (pievienojams pilnvaras oriģināls) apstiprināts tulkojums latviešu valodā.

**1.9. Piedāvājumā jāietver:**

1.9.1. Pieteikums par piedalīšanos pārtikas produktu piegādes piedāvājuma procedūrā, kas atbilst vispārīgām obligātām prasībām atbilstoši 3.punktam;

1.9.2. Pretendenta atlases dokumenti, kas atbilst **vispārīgām obligātām prasībām**;

1.9.3. Pretendenta vadītāja vai pilnvarotās personas **parakstīta tehniskā specifikācija**;

1.9.4. Pretendenta vadītāja vai pilnvarotās personas **parakstīts tehniskais un finanšu piedā**vājums.

1.9.5.Pretendents pārtikas produktu piegādes piedāvājumu iesniedz 2 (divos) eksemplāros:

- 1.eksemplārs - oriģināleksemplārs ar norādi **ORIĢINĀLS**;

- 2.eksemplārs – kopija ar norādi **KOPIJA**.

1.9.6.Pārtikas produktu piegādes piedāvājumi, kas iesniegti līdz pārtikas produktu piegādes piedāvājuma termiņām, netiek atdoti atpakaļ un tiek glabāti atbilstoši Publisko iepirkumu prasībām.

1.9.7.Pārtikas produktu piegādes piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem, noteicošais būs apzīmējums ar vārdiem.

1.9.8.Pārtikas produktu piegādes piedāvājumam jābūt:

-caurauklotai (cauršūtam), tā, lai nebūtu iespējams nomainīt lapas;

-uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu un Pretendenta zīmoga nospiedumu (ja tāds paredzēts) apliecina Pretendenta vadītājs vai tā pilnvarotā persona;

-ar secīgi numurētām lapām;

-ar pievienotu satura rādītāju.

## **2. Iepirkuma priekšmets.**

2.1.1. Iepirkuma priekšmets ir **“Pārtikas produktu piegāde SIA “Veselības centrs “Ilūkste” “Mūsmājas “Dižkoks”” vajadzībām”** atbilstoši Tehniskajai specifikācijai (5. pielikums).

* + 1. CPV kods – 15000000-8
    2. Iepirkuma priekšmets ir sadalīts 10 (desmit) daļās, kas iedalās pozīcijās atbilstoši Tehniskajai specifikācijai ( Nolikuma 5.pielikums). Pretendents nevar iesniegt piedāvājuma variantus.

1. **Daļa Piens un piena produkti**
2. **Daļa Svaigi atdzesēta cūkgaļa**
3. **Daļa Gaļas produkti un desa**
4. **Daļa Svaigi atdzesēta putnu gaļa**
5. **Daļa Zivis un zivju izstrādājumi**
6. **Daļa Kartupeļi un sakņaugi (pārtikas), dārzeņi, Latvijā audzēti**
7. **Daļa Svaigi dārzeņi – garšaugi**
8. **Daļa Svaigi augļi un ogas**
9. **Daļa Eksotiskie svaigie augļi un ogas**
10. **Daļa Maize un maizes izstrādājumi**
11. **Vispārīgās obligātās prasības**

3.1. Pretendents [pretendenta nosaukums], reģ. Nr. [reģistrācijas numurs], [adrese], tā[personas, kas paraksta, pilnvarojums, amats, vārds, uzvārds] personā, ar šā pārtikas produktu piegādes piedāvājuma pieteikuma iesniegšanu:

3.2. Piesakās piedalīties pārtikas produktu piegādes piedāvājumam [„ nosaukums” un identifikācijas numurs];

3.3. Apņemas ievērot pārtikas produktu piegādes piedāvājuma vispārīgās obligātās prasības;

3.4. Apņemas (ja Pasūtītājs izvēlējies šo piedāvājumu) slēgt līgumu saskaņā ar Pretendenta piedāvājumu;

3.5. Apliecina, ka visas sniegtās ziņas ir patiesas;

3.6. Apliecina, ka pretendenta saimnieciskā darbība nav apturēta vai pārtraukta;

3.7. Apliecina, ka likumā noteiktajā kārtībā nav konstatēti pretendenta profesionālās darbības pārkāpumi;

3.8.Apliecina, ka nav tādu apstākļu, kuri liegtu pretendentam piedalīties pārtikas produktu piegādes piedāvājumā;

3.9.Apņemas (ja Pasūtītājs izvēlējies šo piedāvājumu) veikt paredzēto piegādi par piedāvāto līgumcenu.

3.10.Iesniegt finanšu piedāvājumu par katru daļu atsevišķi.

3.11.Pārtikas produktu piegādes līgumā pasūtītājs paredz:

3.11.1.tiesības pasūtītājam papildus piegādātāja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes;

3.11.2.pārtikas produktu sarakstu, norādot produktu ražotāju vai audzētāju un to izcelsmes valsti, kas izstrādāts atbilstoši tehniskajā specifikācijā noteiktajām prasībām.

3.12. Pretendents var iesniegt pārtikas produktu piegādes piedāvājumam par vienu vai vairākām pārtikas preču daļām.

3.13. Pretendents **nedrīkst** iesniegt pārtikas produktu piegādes piedāvājumam piedāvājuma variantus.

3.14. Pārtikas produktu piegādātājam ir pienākums norādīt, ja tas pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kuri atbilst minētajām prasībām, iesniedzot pasūtītājam ražotāju un audzētāju sarakstu, norādot to kontaktinformāciju, un ražotāja vai audzētāja apliecinājumu par sadarbību ar attiecīgo pārtikas produktu piegādes līguma izpildē.( MK noteikumi Nr.373).

3.15. Pārtikas produktu piegādes piedāvājuma mērķis ir panākt atklātumu, piegādātāju brīvu konkurenci, kā arī vienlīdzīgu un taisnīgu attieksmi pret tiem, nodrošinot pasūtītāja līdzekļu efektīvu izmantošanu, maksimāli samazinot pasūtītāja risku, izvēloties prasībām atbilstošu produktu piedāvājumu ZPI kritērijiem.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Korespondences adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| Faksa numurs: |  |
| E-pasta adrese: |  |
| Datums |  |

**3.16. Vispārējas prasības pārtikas produktiem:**

3.16.1.Piedāvātai produkcijai un tarai jāatbilst Pārtikas aprites uzraudzības likumam, Veterinārmedicīnas likumam un Ministru kabineta noteiktām prasībām un citiem normatīvajiem aktiem.

3.16.2.Pārtikas aprites uzraudzības likumam, Preču un pakalpojumu drošuma likumam.

3.16.3.Ministru kabineta 13.03.2012. noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” un MK 20.06.2017.noteikumi Nr.353 “Prasības zaļajam publiskajam iepirkumam”.

3.16.4.Ministru kabineta 17.09.2013. noteikumiem Nr. 890 ,,Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”.

3.16.5.Ministru kabineta 14.09.2010. noteikumiem Nr. 857 ,,Prasības olu piegādei nelielā apjomā.".

3.16.6.Ministru kabineta 01.06.2010. noteikumiem Nr. 499 ,,Higiēnas prasības augu izcelsmes produktu primārajai ražošanai un tiešajai piegādei galapatērētājiem nelielā apjomā".

3.16.7.Ministru kabineta 16.03.2010. noteikumiem Nr. 254 ,,Ātri sasaldēto pārtikas produktu aprites noteikumi".

3.16.8.Ministru kabineta 12.08.2014. noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, kā arī citiem saistošajiem normatīvajiem aktiem.

3.16.9.Ministru kabineta 15.10.2013. noteikumiem Nr.1113 „Prasības attiecībā uz augļu sulām un tām līdzīgiem produktiem”.

3.16.10.Ministru kabineta 01.02.2011. noteikumiem Nr.97 “Noteikumi par klasifikācijas, kvalitātes un marķējuma prasībām piena produktiem un saliktiem piena produktiem”.

3.16.11.Pārtikas produktiem jābūt iepakotiem atbilstoši Latvijas Republikā spēkā esošo normatīvo aktu prasībām, iepakojumam jānodrošina preču saglabāšanās, tās transportējot un pēc tam glabājot.

3.16.12.Piegādājot preces, jābūt norādītam pārtikas produktu uzglabāšanas režīmam, realizācijas termiņiem, veselības marķējumam.

3.16.13.Pārtikas produkti jāpiegādā atbilstoši tehnisko specifikāciju prasībām, atbilstošā kvalitātē, sortimentā un daudzumā. Lai tas varētu izturēt pārvadāšanu un pārkraušanu; nokļūt paredzētajā vietā atbilstošā kondīcijā.

3.16.14.Ja fasējums nav norādīts, tad piegādātājs to var izvēlēties atbilstoši Pārtikas un Veterinārā dienesta prasībām.

3.16.15.Produkti jāpiegādā speciāli aprīkotā transportā atbilstoši Pārtikas un Veterinārā dienesta prasībām.

3.16.16.Pretendenta iesniegtajam finanšu piedāvājumam pilnībā jāatbilst pasūtītāja tehniskajai specifikācijai.

3.16.17.Nekvalitatīvas produkcijas piegādes gadījumā, bojātā produkcija jānomaina 24 stundu laikā.

**3.17. Obligātās prasības pārtikas produktiem:**

3.17.1.Pretendents piedāvājumā **nedrīkst** iekļaut:

-Pārtikas produktus, kuru sastāvā ir daļēji hidrogenēti augu tauki.

-Pārtikas produktus, kuru satur garšas pastiprinātājus E620-650.

-Pārtikas produktus, kuru sastāvā ietilpst šādas krāsvielas:

E102, E104, E110, E124, E120, E122, E127, E129, E131, E132, E133, E142, E151, E155 un saldinātāji: E950, E951, E952, E954.

-Pārtikas produktus, kuru ražošanā tikt izmantotas sintētiskās krāsvielas.

-Pārtikas produktus, kuri satur ģenētiski modificētus organismus, kuri sastāv no tiem un ir no tiem ražoti.

3.17.2.Gaļas izstrādājumiem jāsatur vismaz 70% gaļas.

3.17.3.Pārtikas produktu derīguma termiņš uz piegādes brīdi jābūt ne mazāks kā75% no ražotāja noteiktā kopējā derīguma termiņa.

3.17.4.Derīguma termiņam īsās realizācijas produktiem (izņemot maizei) ir jābūt vismaz trīs dienas no piegādes dienas.

3.17.5.Visiem pārtikas produktiem jābūt marķētiem atbilstoši spēkā esošo normatīvo aktu prasībām.

3.17.6.Graudaugu izstrādājumi jāpiegādā attīrīti no maziem akmentiņiem, nezināmu augu daļām, insektiem un to kūniņām, pesticīdu un minerālmēslu atliekām, grauzēju izdalījumiem.

3.17.7.Pārtikas produkti jāpiegādā atbilstošā kvalitātē, sortimentā un daudzumā.

3.17.8.Pārtikas produktu piegāde jāveic tikai atbilstoši spēkā esošo normatīvo aktu prasībām aprīkotos transportlīdzekļos.

**4.Piedāvājuma izvēles kritēriji**

4.1.Pēc Pretendentu atlases un piedāvājumu atbilstības pārbaudes Komisija katrā iepirkuma priekšmeta daļā atsevišķi vērtē prasībām atbilstošos piedāvājumus pēc saimnieciski visizdevīgākā piedāvājuma noteikšanas kritērijiem.

4.2.Saimnieciski visizdevīgākā piedāvājuma izvēles kritēriji un to skaitliskās vērtības:

4.3.Kritēriju novērtēšanu veic katrs Komisijas loceklis. Novērtēšana tiek veikta, katram Komisijas loceklim aizpildot vērtēšanas tabulas, piešķirot novērtējuma punktus attiecīgajam kritērijam noteiktās skaitliskās vērtības robežās. Piešķirot novērtējuma punktus, Komisijas locekļi ņem vērā noteiktās Vispārīgās obligātās prasības.

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Maksimālais punktu skaits** |
| 1. | Piedāvājuma cena, EUR (bez PVN) iepirkuma priekšmeta daļas izpildei | **50** |
| 2. | Videi draudzīga produktu piegāde | **25** |
| 3. | Piedāvāto pārtikas produktu ar paaugstinātu kvalitātes līmeni daudzums | **25** |
| **Maksimālais iespējamais kopējo punktu skaits** | | **100** |

4.4.Vērtējot kritērijus, Komisijas locekļi ņem vērā sekojošas attiecībā uz katru noteikto kritēriju izvirzītās prasības:

4.4.1.KRITĒRIJS **“Piedāvājuma cena, EUR bez PVN iepirkuma priekšmeta daļas izpildei”.**

**Maksimālais punktu skaits – 50.**

Maksimālais punktu skaits (50 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:

**K = Cmin/ Cver x 50, kur**

K– kritērija novērtējuma rezultāts;

50 – kritērijam maksimālais noteiktais iegūstamo punktu skaits;

Cmin- mazākā no pretendentiem piedāvātā līgumcena EUR bez PVN par iepirkuma priekšmeta daļas izpildi;

Cver– vērtējamā piedāvājumā noteiktā līgumcena EUR bez PVN par iepirkuma priekšmeta daļas izpildi.

4.4.2.KRITĒRIJS **“Videi draudzīga produktu piegāde”**

**Maksimālais punktu skaits – 25.**

Videi draudzīgu produktu piegāde nozīmē, ka Piegādātājs piegādes laikā nodrošina vides piesārņojuma samazināšanu ar izplūdes gāzēm no autotransporta un nodrošina ceļa seguma noslodzes samazinājumu.

Punktu skaits tiek noteikts šādi:

**25 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas ne vairāk kā 40 km rādiusā no “Mūsmājas “Dižkoks””, Dviete, Dvietes pagasts, Ilūkstes novads.

**20 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas 41- 80 km rādiusā no “Mūsmājas “Dižkoks””, Dviete, Dvietes pagasts, Ilūkstes novads.

**10 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas 81- 120 km rādiusā no “Mūsmājas “Dižkoks””, Dviete, Dvietes pagasts, Ilūkstes novads.

**5 punkti** – tiek piešķirti piedāvājumam, kurā Pretendenta norādītais preču komplektēšanas/ loģistikas centrs atrodas 121 – 160 km rādiusā no “Mūsmājas “Dižkoks””, Dviete, Dvietes pagasts, Ilūkstes novads.

Ja pretendenta norādītais preču komplektēšanas/ loģistikas centrs atrodas tālāk par 160 km no “Mūsmājas “Dižkoks””, Dviete, Dvietes pagasts, Ilūkstes novads, punkti netiek piešķirti.

Komisijai, izmantojot interneta mājas lapāhttp://maps.google.com/mapspieejamo informāciju, meklēšanas rīkus un metodes, ir tiesības pārbaudīt Pretendentu norādīto datu pareizību attiecībā uz attālumu no Pasūtītāja adreses, uz “Mūsmājas “Dižkoks””, Dviete, Dvietes pagasts, Ilūkstes novads.

4.4.3. KRITĒRIJS **“Piedāvāto pārtikas produktu ar paaugstinātu kvalitātes līmeni daudzums”**

**Maksimālais punktu skaits - 25**

Piedāvājumam atbilstoši Ministru kabineta 13.03.2012. noteikumu Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu klientiem” tiek piešķirti punkti, ja piedāvājumā ir ietverti produkti ar paaugstinātu kvalitātes līmeni.

4.4.3.1.apakškritērijs **“Nacionālajā pārtikas kvalitātes shēmā (NPKS) un bioloģiskās lauksaimniecības (BL) sertificēto produktu daudzums”.**

**Maksimālais punktu skaits (20)** tiek piešķirts piedāvājumam, kurā ir iekļauti visvairāk produktu, kas ir sertificēti NPKS vai BL saskaņā ar Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, bet pārējiem piedāvājumiem piešķirtie punkti tiek aprēķināti saskaņā ar formulu:

**K = Cver/ Cmax x 20**, kur

K– kritērija novērtējuma rezultāts;

20 – apakškritērijam maksimālais noteiktais iegūstamo punktu skaits;

Cver– vērtējamā pretendenta piedāvājumā iepirkuma priekšmeta daļā piedāvātais produktu skaits, kas ir sertificēti NPKS vai BLS;

Cmax– lielākais no pretendentiem piedāvātais produktu skaits iepirkuma priekšmeta daļā, kas sertificēti NPKS vai BLS.

4.4.3.2.**apakškritērijs “Integrētās audzēšanas sertifikācijas institūcijā (IASI) un bioloģiskās ražošanas sertifikācijas institūcijā ES (BRSI) sertificēto produktu daudzums”** .

**Maksimālais punktu skaits (5)** tiek piešķirts piedāvājumam, kurā ir iekļauti visvairāk produktu, kas ir sertificēti IASI vai BRSI saskaņā ar Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu, Komisijas Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 un Ministru kabineta 2009.gada 15.septembra noteikumiemNr.1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, bet pārējiem piedāvājumiem piešķirtie punkti tiek aprēķināti saskaņā ar formulu:

**K.= Cver/ Cmax x 5**, kur

**K.–**kritērija novērtējuma rezultāts;

**5** – kritērijam maksimālais noteiktais iegūstamo punktu skaits;

**Cver**– vērtējamā pretendenta piedāvājumā iepirkuma priekšmeta daļā piedāvātais produktu skaits, kas ir sertificēti IASI vai BRSI;

**Cmax**– lielākais no pretendentiem piedāvātais produktu skaits iepirkuma priekšmeta daļā, kas sertificēti IASI vai BRSI.

Ja Pretendenta piedāvājumā iepirkuma priekšmeta daļā ir iekļauti produkti, kas vienlaikus ir sertificēti gan kādā no pārtikas kvalitātes shēmām, gan integrētajā vai bioloģiskajā sertifikācijas institūcijā(ES), punkti tiek piešķirti tikai par sertifikāciju kādā no kvalitātes shēmām.

4.5.Par saimnieciski visizdevīgāko tiks atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.

4.6.Ja vairākiem piedāvājumiem ir vienāds kopējais punktu skaits, komisija izvēlas piedāvājumu, kuram lielākais punktu skaits tika piešķirts kritērijā ”Piedāvāto pārtikas produktu ar paaugstinātu kvalitāti daudzums”.

4.7.Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā, kurā aprēķina vidējo vērtējumu.

4.8.Komisija, ņemot vērā vērtēšanas rezultātus un pasūtītāja budžeta finanšu iespējas, pieņem lēmumu slēgt iepirkuma līgumu.

# 

**[1.] pielikums**

# Iepirkuma “Pārtikas produktu piegāde SIA “Veselības centrs “Ilūkste” pansijas “Mūsmājas “Dižkoks”” vajadzībām”

identifikācijas Nr. **„SIA VCI 2018/3”**

nolikumam

**Dokumentu tabula**

|  |  |  |  |
| --- | --- | --- | --- |
| **Produkts – piegādātājs** | **Dokuments**  **Reģistrācija**  **vai**  **atzīšana PVD** | **Citi papildus nepieciešamie dokumenti** | **Normatīvais akts**  **MK – Ministru kabineta noteikumi**  **R – regula**  **PAUL – pārtikas aprites uzraudzības likums** |
| Svaigi augļi un dārzeņi –  ražotājs/audzētājs | Reģistrācija | Kartupeļu audzētājiem – papildus reģistrācija VAAD | PAUL 5. pants 3. daļa |
| Piens un piena produkti –  Ražotājs/uzņēmums | Atzīšana |  | PAUL 5. pants 1., 2. daļa  R 852, R 853 |
| Z/S, kas grib piedāvāt savā saimniecībā audzētu lopu gaļu |  | Z/S jābūt reģistrētai Lauksaimniecības datu centrā  Apliecinājums, ka lops kauts atzītā kautuvē | PAUL 5. pants 1., 2. daļa  R 853 |
| Jaukto produktu ražotājs, kurš izmantojis ražošanas procesā svaigu gaļu un/vai zivis | Atzīšana |  | PAUL 5. pants 1., 2. daļa  R 852, R 853 |
| Augu izcelsmes produktu (piem. augļu un dāzreņu izstrādājumi, maize, konditoreja, eļļa, saldumi, bakalejas preces u. tml.) un dzērienu ražotājs | Reģistrācija  vai  atzīšana |  | PAUL 5. pants 3. daļa |
| Augu izcelsmes produktu un dzērienu mājražotājs | Reģistrācija |  |  |
| Dzīvnieku izcelsmes produkti, kam nepieciešams noteikts temperatūras režīms – vairumtirgotājs, noliktava, saldētava | Atzīšana |  | PAUL 5. pants 1., 2. daļa  R 852, R 853 |
| Citi produkti, izņemot dzīvnieku izcelsmes produktus, kam nepieciešams noteikts temperatūras režīms – vairumtirgotājs, noliktava | Reģistrācija |  | PAUL 5. pants 1., 2. daļa  R 852 |

**[2.] pielikums**

# Iepirkuma “Pārtikas produktu piegāde SIA “Veselības centrs “Ilūkste” pansijas “Mūsmājas “Dižkoks”” vajadzībām”

identifikācijas Nr. **„SIA VCI 2018/3”**

nolikumam

**Piegādes laiki**

|  |  |  |  |
| --- | --- | --- | --- |
| **Daļas Nr.** | **Preces nosaukums** | **Piegādes dienas** | **Piegādes laiks** |
|  | |
| Daļa Nr.1 | Piens un piena pārstrādes produkti | Otrdiena, ceturtdiena,  sestdiena | Līdz 11.30 |
| Daļa Nr.2 | Svaigi atdzesēta cūkgaļa | Pirmdiena, piektdiena | Līdz 11.30 |
| Daļa Nr.3 | Gaļa un gaļas produkti | Pirmdiena, trešdiena,  piektdiena | Līdz 11.30 |
| Daļa Nr.4 | Svaigi atdzesēta putnu gaļa | Pirmdiena, trešdiena,  piektdiena | Līdz 11.30 |
| Daļa Nr.5 | Zivis un zivju izstrādājumi | Pirmdiena, trešdiena,  piektdiena | Līdz 11.30 |
| Daļa Nr.6 | Svaigie kartupeļi un saknes (pārtikas), dārzeņi | Visas darba dienas | Līdz 11.30 |
| Daļa Nr.7 | Svaigi dārzeņi un garšaugi | Pirmdiena, trešdiena,  piektdiena | Līdz 11.30 |
| Daļa Nr.8 | Svaigie augļi un ogas | Pirmdiena, trešdiena,  piektdiena | Līdz 11.30 |
| Daļa Nr.9 | Eksotiskie svaigie augļi un ogas | Pirmdiena, trešdiena, piektdiena | līdz 11.30 |
| Daļa Nr.10 | Maize un maizes izstrādājumi | Pirmdiena, trešdiena, piektdiena | Līdz 11.30 |

**[3.] pielikums**

# Iepirkuma “Pārtikas produktu piegāde SIA “Veselības centrs “Ilūkste” pansijas “Mūsmājas “Dižkoks”” vajadzībām”

identifikācijas Nr. **„SIA VCI 2018/3”**

nolikumam

**Tehniskais piedāvājums**

(Daļas nosaukums)

**Piegādes maršruts**

1.Apliecinām, ka piegādāsim \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “Mūsmājas “Dižkoks””, saskaņā ar iepirkumu “Pārtikas produktu piegāde “Veselības centrs Ilūkste” “Mūsmājas “Dižkoks”” vajadzībām”, identifikācijas Nr. “SIA VCI2018/3” tehniskās specifikācijas izvirzītajām prasībām.

2.Piegādāsim \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “Mūsmājas “Dižkoks”” līdz plkst.11.30, saskaņā ar iepriekšējā darba dienā veikto Pasūtītāja pasūtījumu, ko pieņemsim telefoniski pa tālr..............................

**[4.] pielikums**

# Iepirkuma “Pārtikas produktu piegāde SIA “Veselības centrs “Ilūkste” pansijas “Mūsmājas “Dižkoks”” vajadzībām”

identifikācijas Nr. **„SIA VCI 2018/3”**

nolikumam

**Finanšu piedāvājums**

(Daļas nosaukums)

2018.gada\_\_\_\_\_.\_\_\_\_\_\_\_\_\_\_\_\_\_\_\_\_\_\_\_.

Mēs,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums, reģ.Nr.)

1.Piedāvājam izpildīt pasūtījumu, kas saistīts ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedāvājumu piegādi “Mūsmājas “Dižkoks””

2..................EUR[summa ar cipariem un vārdiem] bez pievienotās vērtības nodokļa (PVN).

3..................EUR[summa ar cipariem un vārdiem] ar pievienotās vērtības nodokli (PVN).

4.Ar šo mēs apstiprinām un garantējam sniegto ziņu patiesumu un precizitāti.

5. Atbilstoši pārtikas produktu piegādes piedāvājumam, mēs piedāvājam veikt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas norādīti daļā Nr.\_\_\_\_\_\_\_\_\_\_\_\_\_\_\_.

Apliecinām, ka:

1.Piegādāsim produktus saskaņā ar iepriekšējā darba dienā veikto Pasūtītāja pasūtījumu līdz 11.30.

2.Esam informēti, ka **līgumcena visa līguma darbības laikā paliek nemainīga!!!**

3.Cenāir iekļauti visi izdevumi, kas saistīti ar preču piegādi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums